6. ΑΝΑΓΚ. ΝΟΜΟΣ υπ’ αριθ. 959 της 13/19 Φεβρ. 1946 Περί συμπληρώσεως του αριθμού των δασοφυλάκων κλπ. Κατηργήθη δια της παρ. 44 άρθρ. 317 Ν.Δ. 86/1969 (ανωτ. σελ. 456,33) εξαιρέσει των κατωτέρω παρατιθεμένων διατάξεων των άρθρ. 1-7. Άρθρ.1.-Δι’ αποφάσεως του Υπουργού της Γεωργίας μετά πρότασιν επιτροπής οριζομένης υπό τούτου και αποτελουμένης εκ τριών υπαλλήλων της παρά τω Υπουργείω Γεωργίας Διευθύνσεως Δασών εξ ων ο εις θα έχη βαθμόν Διευθυντού, επιτρέπεται ο διορισμός προσωρινών δασοφυλάκων. Οι προσωρινοί δασοφύλακες διορίζονται κατά προτίμησιν προς πλήρωσιν κενών θέσεων δασοφυλάκων της Μακεδονίας, Θράκης και Ηπείρου, επί βαθμώ δε και μισθώ μαθητευομένου. Άρθρ.2.-1.Ως προσωρινοί δασοφύλακες διορίζονται Έλληνες πολίται κατοικούντες μονίμως εις ορεινά χωρία πλησίον δασικών περιοχών, κεκτημένοι απολυτήριον πλήρους τετραταξίου ή εξαταξίου Δημοτικού Σχολείου, έχοντες εκπληρώσει την στρατιωτικήν αυτών υποχρέωσιν, ηλικίας ουχί ανωτέρας των 25 ετών, αρτιμελείς, υγιείς και ύψους τουλάχιστον 1,65 μ. 2.Η πιστοποίησις της αρτιμελείας, υγείας κλπ. υποψηφίων κρίνεται εκ πιστοποιητικού δύο ιατρών κρατικών υπαλλήλων υποβαλλομένου αρμοδίως μετά των λοιπών δικαιολογητικών. 3.Εις θέσιν προσωρινού δασοφύλακος διορίζονται κατά προτίμησιν εκ των εχόντων τα ως ανωτέρω προσόντα. Σελ. 518(β) Τεύχος 405-Σελ. 74 α)Τα θύματα και οι τραυματίαι πολέμου εφ’ όσον κρίνονται ικανοί δια την άσκησιν της υπηρεσίας του δασοφύλακος και β)Οι υιοί των δασικών υπαλλήλων. 4.Αποκλείονται του διορισμού εις θέσιν προσωρινού δασοφύλακος α)οι υιοί και αδελφοί των εξ επαγγέλματος υλοτόμων, των εμπορευομένων δασικά προϊόντα, των κτηνοτρόφων και των ποιμένων β)οι απαλλαγέντες της στρατιωτικής υποχρεώσεως δια λόγους υγείας και γ)οι καταδικασθέντες κατά τα άρθρ. 21, 22 και 24 του ποινικού νόμου ή δια παραβάσεις των περί δασών και θήρας νόμων. Άρθρ.3.-Μετά παρέλευσιν διετίας από του διορισμού των οι εκ των προσωρινών δασοφυλάκων ευδοκίμως υπηρετήσαντες, δύνανται προτάσει των αρμοδίων Δασάρχου και Επιθεωρητού Δασών να εισάγωνται προς εκπαίδευσιν εις Σχολήν δασοφυλάκων συνιστωμένην δι’ αποφάσεως του Υπουργού της Γεωργίας. Εφ’ όσον ο αριθμός των προς εκπαίδευσιν ικανών κρινομένων προσωρινών δασοφυλάκων υπερβαίνει τους 50, δύνανται δια της αυτής αποφάσεως να συσταθούν πλείονες τοιαύται Σχολαί. Αι έδραι των σχολών, η εποχή του έτους καθ’ ην θα λειτουργούν αύται, αναλόγως των τοπικών κλιματικών συνθηκών, η διάρκεια της εις αυτάς φοιτήσεως, η οποία δεν δύναται να είναι ανωτέρα των εξ μηνών, η διδακτέα ύλη, ο χρόνος και ο τρόπος των εξετάσεων και τα εξεταστέα μαθήματα ορίζονται επίσης δι’ αποφάσεως του Υπουργείου Γεωργίας. Κατά τον χρόνον της εν τη σχολή φοιτήσεώς των οι προσωρινοί δασοφύλακες λαμβάνουν τας αποδοχάς του βαθμού των. 17.Ζ.γ.6 Δασικό Προσωπικό Άρθρ.4.-Οι επιτυχώς υφιστάμενοι τας εξετάσεις προσωρινοί δασοφύλακες μονιμοποιούνται ως τακτικοί δασοφύλακες γ΄ τάξεως, του χρόνου της υπηρεσίας των ως προσωρινών και της εν τη σχολή φοιτήσεώς των συνυπολογιζομένων δια τε την προαγωγήν και την σύνταξιν. Οι δασοφύλακες γ΄ τάξεως προάγονται μετά τετραετίαν εις τον βαθμόν του δασοφύλακος β΄ τάξεως, περαιτέρω δε κατά τας εκάστοτε περί προαγωγής των δασοφυλάκων ισχυούσας διατάξεις. Άρθρ.5.-Οι προσωρινοί δασοφύλακες οι μη κρινόμενοι κατάλληλοι να εισαχθούν εις την σχολήν δασοφυλάκων, οι καλούμενοι και μη προσερχόμενοι εις την σχολήν, ως και οι απορριπτόμενοι κατά τας εξετάσεις, απολύονται δι’ αποφάσεως του Υπουργού της Γεωργίας εντός 45 ημερών από της κρίσεώς των ως ακαταλλήλων ή της μη προσελεύσεώς των εις την σχολήν ή της απορρίψεώς των κατά τας εξετάσεις. Άρθρ.6.-Δια τα πειθαρχικά παραπτώματα, τα οδοιπορικά έξοδα, την έδραν, την δικαιοδοσίαν, την στολήν, οπλισμόν, τα καθήκοντα, κλπ. των προσωρινών δασοφυλάκων έχουν εφαρμογήν αι εκάστοτε ισχύουσαι διατάξεις δια τους τακτικούς δασοφύλακας. Δια τους προσωρινούς δασοφύλακας δεν έχει εφαρμογήν ο νόμος «περί εντοπιότητος». Άρθρ.7.-Εις περίπτωσιν καθ’ ην δι’ οιονδήποτε λόγον δεν ήθελον λειτουργήση σχολαί δασοφυλάκων οι προσωρινοί δασοφύλακες μετά παρέλευσιν τριετίας από του αρχικού διορισμού των μονιμοποιούνται δι’ αποφάσεως του Υπουργού Γεωργίας εις θέσιν δοκίμου δασοφύλακος, εφ’ όσον η υπηρεσία των ήθελε κριθεί ευδόκιμος υπό επιτροπής αποτελουμένης από τον αρμόδιον Επιθεωρητής Δασών και δύο Δασάρχας οριζομένους υπό τούτου εκ των εις την περιφέρειάν του υπηρετούντων τοιούτων. Οι ούτω μονιμοποιούμενοι δόκιμοι δασοφύλακες προάγονται μετά παρέλευσιν τριετίας από της μονιμοποιήσεώς των εις τον βαθμόν του δασοφύλακος γ΄ τάξεως και είτα ανά πενταετίαν εις τους βαθμούς του δασοφύλακος β΄ και α΄ τάξεως. Οι κρινόμενοι ως μη έχοντες ευδόκιμον υπηρεσίαν απολύονται κατά τα εν άρθρ. 5 του παρόντος οριζόμενα. 